निर्मला सीतारमण यांनीदेखील यावेळी इनकम टॅक्समध्ये काही बदल केले आहेत. सरकारने करदात्यांना करभरणा करण्यासाठी दोन पर्याय दिले आहेत. 

त्यामुळे करसवलतीसाठी जुन्या टॅक्स स्लॅब नुसार करभरणा करायचा की करसवलत न घेता नवीन नियमांप्रमाणे, हे आता करदात्याला ठरवायचं आहे. 

बीबीसीचे प्रतिनिधी दिनेश उप्रेती यांनी करविषयक जाणकार आणि चार्टर्ड अकाउंटंट असलेले डी. के. मिश्रा यांच्याशी बातचीत करून, सामान्य माणसाने या अर्थसंकल्पाकडे कसं बघावं, हे जाणून घेण्याचा प्रयत्न केला. 

करव्यवस्थेत कोणते बदल?

बदलाच्या रूपात सरकारने एक नवीन पर्यायी व्यवस्था दिली आहे. या पर्यायी व्यवस्थेत सांगण्यात आलं आहे, की त्या सर्व करसवलती ज्या तुम्ही पूर्वी घ्यायचात त्या सोडल्या तर कमी कर भरावा लागेल.

या नव्या पर्यायी व्यवस्थेत चार ते पाच टॅक्स स्लॅब आहेत. 

5 लाख ते 7.5 लाख रुपयांच्या उत्पन्नावर पूर्वी 20% कर भरावा लागायचा. आता त्यात कपात करून तो 10% करण्यात आला आहे.

त्याचप्रमाणे 7.5 लाख ते 10 लाख रुपयांच्या उत्पन्नावर पूर्वी 20% दराने कर भरावा लागायचा. तो आता 15% दराने द्यावा लागेल.

10 ते 15 लाख रुपयांच्या स्लॅबवर पूर्वी 30% कर भरावा लागायचा. आता त्याचेही दोन भाग करण्यात आले आहेत - 10 ते 12.5 लाख रुपयाच्या उत्पन्नावर 20% तर 12.5 ते 15 लाख पर्यंतच्या स्लॅबसाठी 25% दराने कर भरावा लागेल. 

15 लाख रुपयांच्या वर उत्पन्न असेल तर पूर्वीही 30 टक्के दराने इनकम टॅक्स भरावा लागायचा. आताही त्याच दराने कर भरावा लागणार आहे.

मात्र, या सर्वांसाठी काही अटी घालून दिल्या आहेत. अडीच लाख रुपयांपर्यंतचं उत्पन्न पूर्वी करमुक्त होतं. आता हा स्लॅब पाच लाख रुपयांपर्यंत करण्यात आला आहे. 

करदात्यांना काय फायदा होणार?

एखाद्याचं उत्पन्न साडे सात लाख रुपये असेल तर जुन्या आणि नवीन नियमांनुसार त्याला काय फरक पडेल, असं विचाराल तर उत्तर पुढीलप्रमाणे आहे. 

समजा जुन्या नियमांनुसार एखादी व्यक्ती करसवलत घेत नसेल तर अडीच लाख रुपयांच्या उत्पन्नावर 20% दराने 50 हजार रुपये कर भरावा लागायचा. 

मात्र आता कर 10% केल्याने त्या व्यक्तीला 25 हजार रुपये इतका कर भरावा लागणार आहे. म्हणजेच त्या करदात्याची 25 हजार रुपये बचत होईल. 

मात्र, यासाठी अट आहे. त्या करदात्याने कुठलीही करसवलत घ्यायची नाही. 

नवी योजना कुणासाठी आहे?

केंद्रीय अर्थमंत्र्यांनी सांगितलं की नवी योजना त्या लोकांसाठी आहे,... \n\nवरील लेखासाठी मला एक चांगले शीर्षक द्या.
Income Tax Rates Budget 2020: आयकर भरण्याची कोणती पद्धत तुमच्या अधिक फायद्याची?